84

kemur fram að ákvæði 2. mgr. 2. gr., 12. gr., 13. gr. og 19. gr. MiFID I skuli gilda um þá þjónustu sem rekstrarfélag veitir samkvæmt þessari grein. Sú tilskipun var felld úr gildi með tilskipun 2014/65/ESB (MiFID II). Varðandi samlestur ákvæða MiFID I og MiFID II þá vísast til 2. málsl. 94. gr. MiFID II þar sem segir að vísanir til MiFID I skuli skilja sem vísanir til ýmist MiFID II eða MiFIR, sbr. samanburðartöflu sem er í viðauka IV við MiFID II. Umrædd ákvæði MiFID I eru innleidd í lögum um verðbréfaviðskipti. Öðlist rekstrarfélag viðbótar- starfsheimild skv. 1. tölul. 3. mgr. 5. gr. frumvarpsins fellur félagið undir 3. gr. laga um inn- stæðutryggingar og tryggingakerfi fyrir fjárfesta, nr. 98/1999, sbr. b-lið 2. mgr. 12. gr. UCITS. 4. mgr. felur í sér innleiðingu á 2. undirgrein 3. mgr. 6. gr. UCITS. 5. mgr. er nánast samhljóða gildandi 4. mgr. 27. gr. laga um fjármálafyrirtæki. Reglan er í samræmi við 1. mgr. 56. gr. UCITS. Með orðunum 'veruleg áhrif' er átt við að rekstrarfélagi er óheimilt að nýta sameiginlegan atkvæðisrétt í verðbréfasjóðum, sérhæfðum sjóðum fyrir almenna fjárfesta (áður fjárfestingarsjóðir) og öðrum sambærilegum sjóðum innan EES sem markaðssetja má til almennings hér á landi samkvæmt frumvarpinu og lögum um rekstraraðila sérhæfðra sjóða, sem rekstrarfélagið stýrir, þannig að útgefandi verðbréfa, sem sjóðir í stýr- ingu rekstrarfélags fjárfesta í, verði í reynd hlutdeildarfélag eða dótturfélag rekstrarfélags.

- 6. mgr. innleiðir a-lið 2. mgr. 12. gr. UCITS og er efnislega sambærileg gildandi 2. mgr. 27. gr. laga um fjármálafyrirtæki.

Um 6. gr. Í ákvæðinu er mælt fyrir um þær upplýsingar sem þurfa að fylgja umsókn rekstrarfélags um starfsleyfi. Umumsókn rekstrarfélags verðbréfasjóða um starfsleyfi gildir í dag 5. gr. laga um fjármálafyrirtæki. Með frumvarpi þessu er lagt til að rekstrarfélög verðbréfasjóða teljist ekki lengur til fjármálafyrirtækja samkvæmt lögum um fjármálafyrirtæki. Því er hér lagt til að mælt verði fyrir um umsókn um starfsleyfi og annað því tengt í frumvarpi þessu. Í ákvæðinu er kveðið á um hvaða upplýsingar um rekstrarfélagið sjálft eru nauðsynlegar fyrir Fjármálaeftirlitið svo taka megi afstöðu til þess hvort viðkomandi aðili uppfylli starfsleyfisskilyrði til að reka verðbréfasjóð. Ákvæðið er efnislega sambærilegt 5. gr. laga um fjármálafyrirtæki. Ákveðnar orðalagsbreytingar eru gerðar til að gæta samræmis við sambæri- legt ákvæði í lögum um rekstraraðila sérhæfðra sjóða. Til viðbótar við það sem gildir í dag er gerð krafa um að lagðar séu fram upplýsingar um starfskjarastefnu rekstrarfélags og fram- kvæmd hennar og upplýsingar um fyrirkomulag útvistunar hjá rekstrarfélaginu og keðjuútvist- unar. A-liður felur í sér innleiðingu á 1. undirgrein 1. mgr. 8. gr. UCITS. E-liður felur í sér innleiðingu á c-lið 1. undirgreinar 1. mgr. 7. gr. UCITS. Umfang upplýsingaskyldu samkvæmt þeim tölulið, þ.e. hvernig rekstrarfélag hyggist uppfylla kröfur laganna, verði frumvarpið óbreytt að lögum, fer eftir því hvers konar verðbréfasjóði rekstrar- félag hyggst reka.

- 2. mgr. er sambærileg 2. málsl. 8. gr. laga um fjármálafyrirtæki.

Í a-lið 1. undirgreinar 6. mgr. 7. gr. UCITS, sbr. lið 3) í 11. gr. Omnibus I, er gert ráð fyrir því að ESMA sé heimilt að þróa tæknilega eftirlitsstaðla hvað varðar þær upplýsingar sem veita skal lögbærum yfirvöldum í umsókn um starfsleyfi rekstrarfélags, þar á meðal varðandi rekstraráætlun rekstrarfélags, sem verði samþykktir af framkvæmdastjórn ESB, sbr. 2. undir- grein 6. mgr. 7. gr. Í b-lið 1. undirgreinar 6. mgr. 7. gr. UCITS, sbr. lið 3) í 11. gr. Omnibus I, er gert ráð fyrir því að ESMA sé heimilt að þróa tæknilega eftirlitsstaðla hvað varðar kröfur sem gerðar eru til rekstrarfélaga skv. h-lið 1. mgr., sem verði samþykktir af framkvæmdastjórn ESB, sbr. 2. undirgrein 6. mgr. 7. gr. Þá er í 3. undirgrein 6. mgr. 7. gr. UCITS, sbr. lið 3) í